ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαρτίου 1996 σχετικά με τις αιτήσεις παρέκκλισης που υπέβαλε το Βασίλειο των Κάτω Χωρών βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στην ολλανδική γλώσσα είναι το μόνο αυθεντικό) (96/214/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2),

Εκτιμώντας:

τις υποβληθείσες από τις αρχές του Βασιλείου των Κάτω Χωρών αιτήσεις, που παγιώθηκαν με τις επιστολές της 23ης Νοεμβρίου και της 6ης Δεκεμβρίου 1995, όσον αφορά την έγκριση από την Επιτροπή μιας παρέκκλισης βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι οι αιτήσεις αυτές περιείχαν τα απαιτούμενα από το ανωτέρω άρθρο 8 στοιχεία 7 ότι οι εν λόγω αιτήσεις αφορούν την τοποθέτηση, σε πέντε τύπους οχημάτων, τρίτου φανού πεδήσεως που κατατάσσεται στην κατηγορία ECE S3 σύμφωνα με τον κανονισμό αριθ. 7 της ECE (Οικονομική Επιτροπή των Ηνωμένων Εθνών για την Ευρώπη) και τοποθετείται σύμφωνα με τον κανονισμό αριθ. 48 της ECE 7

ότι είναι βάσιμοι οι επικληθέντες λόγοι, δηλαδή ότι αυτού του είδους οι φανοί πεδήσεως, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών σχετικά με τους φανούς όγκου, τους εμπροσθίους φανούς θέσεως, τους οπίσθιους φανούς θέσεως και τους φανούς πεδήσεως των μηχανοκίνητων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), ούτε πληρούν της απαιτήσεις της οδηγίας 76/756/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών σχετικά με την τοποθέτηση των διατάξεων φωτισμού και φωτεινής σηματοδότησης των μηχανοκινήτων οχημάτων και των ρυμουλκουμένων τους (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6) 7 ότι, με βάση τις περιγραφές των δοκιμών και των αποτελεσμάτων τους καθώς και με τη συμμόρφωση προς τους κανονισμούς ECE αριθ. 7 και 48, επιτυγχάνεται ικανοποιητικό επίπεδο ασφάλειας 7

ότι οι σχετικές οδηγίες θα αποτελέσουν αντικείμενο τροποποιήσεων, ώστε να επιτραπεί η παραγωγή και τοποθέτηση τέτοιου είδους φανών πεδήσεως και ότι, εν αναμονή των τροποποιήσεων, δικαιολογείται να επιτραπεί η χορήγηση εγκρίσεως ΕΟΚ στους πέντε τύπους οχημάτων που είναι εφοδιασμένα με τους φανούς πεδήσεως που αναφέρονται στις υπόψη αιτήσεις 7

ότι το προβλεπόμενο στην παρούσα απόφαση μέτρο συμφωνεί με τη γνώμη που διατύπωσε η συσταθείσα με την οδηγία 70/156/ΕΟΚ επιτροπή προσαρμογής στην τεχνική πρόοδο των οδηγιών με στόχο την εξάλειψη των τεχνικών εμποδίων στις συναλλαγές στον τομέα των μηχανοκίνητων οχημάτων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Επιτροπή κάνει δεκτές τις υποβληθείσες από το Βασίλειο των Κάτω Χωρών αιτήσεις παρέκκλισης, που παγιώθηκαν με τις επιστολές της 23ης Νοεμβρίου και της 6ης Δεκεμβρίου 1995, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ, όσον αφορά την παραγωγή και τοποθέτηση τρίτου φανού πεδήσεως που κατατάσσεται στην κατηγορία ECE S3 σύμφωνα με τον κανονισμό ECE αριθ. 7 και τοποθετείται σύμφωνα με τον κανονισμό αριθ. 48 της ECE, για τη χορήγηση έγκρισης ΕΟΚ.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 6 Μαρτίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 264 της 23. 10. 1993, σ. 49.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.